### 5.     Drøftelse af driftsbudgettet for de kommunale havne

**Åbent**

Sagsnr.: 326-2018-13633       J.nr.: 08.00.00           Dokumentnr.:
326-2019-76422

**Sagstype**

Drøftelse.

**Resume og sagens baggrund**

Kalundborg Kommune driver fem kommunale havne i [adresse],
[adresse], Jenny Winther, Sejerø og Kalundborg [adresse]. Budgettet til [adresse]
[adresse] behandles i et særskilt punkt. På de fire øvrige havne er der et behov
for, at få balance mellem indtægtsbudget og de faktiske indtægter.

**Indstillinger**

Chefen for Plan, Byg og Miljø indstiller, at udvalget
drøfter budgetterne for havnene, herunder særligt indtægtsbudget og takster med
henblik på, at der på næste udvalgsmøde kan fremlægges et endeligt forslag til
fremtidige takster m.m.

**Behandling**

Teknik- og Miljøudvalget.

**Sagsfremstilling**

Havne i Kalundborg Kommune er svære at sammenligne, da deres
faciliteter og beliggenhed er er meget forskellige. Men ens for dem alle er, at
havnene de senere år haft udvikling af turisme, erhvervs- og foreningslivet på
dagsordenen og der arbejdes fortsat med at udvikle havnene så nye brugergrupper
kan komme til.

Udviklingen viser, at der kommer færre besøgende i havnene
fra vandsiden, da der er færre erhvervsfiskere og gæstesejlere end tidligere.
Det er fra disse brugergrupper havnene blandt andet får deres indtægter. Til
gengæld stiger antallet af besøgende fra landsiden i form af brugere fra de
lokale foreninger eller andre gæster i forbindelse med arrangementer der
afholdes på havnene. Det er få af de nye brugergrupper der skaber indtægter til
havnene, i stedet skaber de indtægter til det omkringliggende erhvervsliv.

Ved en gennemgang af de fire havnes indtægtsbudgetter ses,
at der i årene 2015 til og med 2018 er kommet færre indtægter end budgetteret.
De lavere indtægter skyldes blandt andet færre indtægter fra skibs- og
vareafgifter fra erhvervsfiskerne og indtægterne fra gæstesejlere.

Der er udarbejdet to notater i forbindelse med havnenes
nuværende og kommende indtægtsudfordringer. Det første notat (Bilag1) beskriver
udviklingen og de nye brugergrupper mens det andet notat (Bilag 2) beskriver
behovet for harmonisering af havnetaksterne.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Notat vedr. de kommunale havnes driftsbudget | 326-2019-76423 |
| Bilag 2 - Notat vedr. harmonisering af takster for de kommunale havne | 326-2019-86963 |
| Bilag 3 - Sammenligning af havnetakster | 326-2019-86965 |